ming030890/wiki-yue-high-quality huggingface dataset:
黎愛蓮

黎愛蓮（Irene Ryder，1949年—2024年9月1號）係香港歌手，活躍喺香港1960年代至1970年代，唱英文歌為主，同演員梁小龍結過婚。1979年畀人潑漒水毁容，離開樂壇。

1966年到1970年：光芒乍現
黎愛蓮乃一英中混血兒，其父親為英國人，母親則為廣東台山人。1966年，黎參加了一個才藝比賽，並且贏得「香港阿哥哥女皇」（中譯名「阿戈戈皇后」；原名"A-Go-Go Queen of Hong Kong"）嘅美譽，後來更有「阿哥哥小姐」（"Miss A-Go-Go"）嘅稱譽。是次比賽黎獲亞軍，冠軍為譚安娜。縱使不能夠榮膺冠軍，黎已經一炮而紅，及正式出道。
然而，黎未即時於香港發展，反而與當年樂隊搭檔被邀請到新加坡及馬來西亞等駐唱兼且促進舞蹈熱潮，並且主要以演唱歐西流行曲為主。1968年，黎重返香港，加入百代唱片，旋即灌錄及發行首支單曲《To Sir, with Love》（原唱者為Lulu），隨即大紅，成為了當時最受歡迎的香港歌手之一。後又推出數張細碟，包括《Runnin'》（1968年）。同年，黎又與樂隊The Thunderbirds的成員李小龍的胞弟李振輝（藝名Robert Lee）發行細碟《Baby Baby》（YouTubeWayback Machine嘅版面存檔備份），更令黎聲名大噪。1969年，黎更成為了惟一一個代表香港到同年舉行的日本萬國博覽會（中文：日本萬國博覽會）表演的女歌手。

1971年到1978年：星光閃閃
黎其後再接再厲，分別推出數張大碟及細碟，當中包括同名大碟《Irene Ryder》（1971年）、《Irene》（1973年）及《Solitaire》（1974年）；細碟《Cry Me a River》（1971年）、《Jack In The Box》（1972年）等，均有不錯銷售成績，並奠定了其於樂壇的地位。1975年，又推出《The Best Of Irene Ryder》精選集，及灌錄多首歐西流行曲，包括由Yvonne Elliman原唱的《I Don't Know How to Love Him》，以及重灌1972年著名美國電影《教父》（The Godfather）的主題曲《Speak Softly Love》。黎之於樂壇的貢獻並多次令她當選1970年代最佳女歌手及最受歡迎女歌手。
除樂壇發展外，黎亦曾於70年代進軍影壇。1972年，黎接拍了由名導演吳思遠執導嘅動作片《餓虎狂龍》（與黃元申（中文：黃元申）、陳惠敏、梁小龍等合演），並因而結識了黎嘅前夫梁小龍。1973年，再接拍了同為吳思遠執導嘅動作片《猛虎下山》，兼為女主角（與陳星、黃元申（中文：黃元申）、梁小龍等合演）。1974年，參演邵氏出品、張曾澤（中文：張曾澤）執導的艷情片《面具》（與秦漢、金霏、依達（中文：依達）、艾蒂等合演）。1975年，接拍了迄今最後一套電影、由潘壘（中文：潘壘）執導嘅邵氏歌舞艷情片《妙妙女郎》（與汪禹（中文：汪禹）、仙杜拉等合演）。

1979年到1994年：噩耗絕跡
1979年1月6號，黎如常步出位於其尖沙咀山林道住所時，突然被一兇徒襲擊，令到黎嘅頭部及背部嚴重灼傷，導致毀容，一種說法是以西裝上衣淋潑強酸，一種說法是被燃燒的衣物套在頭上，事件發生後轟動香港娛樂圈。自此黎被逼離開樂壇，以一年多嘅時間接受近20次植皮及磨皮手術重整臉容。
事件令到黎嘅身心均受到極大的困擾及打擊，令到黎多次萌動輕生念頭。1980年11月6號，黎第三度因為自殺而被送往醫院接受治療，並且大叫「十分痛苦，要死去！」。黎嘅家人及時發現，方才阻止其服食過量安眠藥自殺。黎及後絕跡香港娛樂圈，一直到1995年方才復出。

1995年到2024年：重新出發
黎因為事件而告別昔日樂壇，一別復出後相隔16年；1995年，黎出席由香港電台舉辦之香港歲月演唱會（中文：香港歲月演唱會）。
1997年，黎獲得邀請出席岑南羚（中文：岑南羚）舉辦的演唱會，與1960年代香港樂隊D'Topnotes（中文：D'Topnotes）的主音（中文：主音）Christine Samson（洛詩婷）等同台演唱。1998年2月，黎偕同好友兼著名歐西流行曲歌手兼演員Joe Junior舉行了5場演唱會，分別於2月17、18、19、23及25號，於上環文娛中心劇院、屯門大會堂演奏廳、元朗劇院演藝廳、荃灣大會堂演奏廳及大埔文娛中心演奏廳舉行，演唱多首英語金曲及歐西流行曲。自此，黎宣布正式復出，於同年6月灌錄及發行專輯《The Legend》，曲目包括成名歌曲《Baby Baby》及《Cry Me a River》等。
黎除了灌錄唱片，亦有演唱廣告歌曲，又擔任音樂農莊嘅歌唱導師，培育後進。
2001年，香港演藝人協會（中文：香港演藝人協會）確認黎成為會員，並且添加其至會員名冊。
2006年6月，黎與Joe Junior一同推出《The Best Of Joe Junior & Irene Ryder》專輯。

2024年：逝世
2024年9月11號，黎愛蓮女兒Anne Leung在黎愛蓮社交平台宣佈，黎愛蓮於同月1號上水北區醫院病逝，享年75歲。其喪禮於同年10月4號假九龍殯儀館地下德望堂以天主教儀式進行，黎愛蓮生前演藝界好友包括黃淑儀及其丈夫徐景清、蘇姍（中文：蘇姍）等到場致祭，至於黎愛蓮前夫梁小龍、賈思樂、鄧光榮太太嚴納珍、邱禮濤，以及香港演藝人協會（中文：香港演藝人協會）代表則致送花牌悼念。
10月5號，黎愛蓮靈柩下葬柴灣歌連臣角天主教聖十字架墳場（中文：柴灣歌連臣角天主教聖十字架墳場）。據悉，因其家屬有感黎愛蓮生前曾受襲擊以致其頭部及背部嚴重灼傷，故棄用火葬並改以土葬安葬。

私人生活
黎愛蓮一生與前夫、著名武打明星梁小龍之關係最受到人關注。曾經有傳聞指黎毀容的意外即與梁有關，但是遭到梁否認。梁於2010年接受《明報周刊》訪問時指出，黎於1974年接拍動作片《猛虎下山》時，曾經主動向當時為男配角的梁示愛，但是遭到梁拒絕。後梁於慶功宴敬酒時答應了黎開展情侶關係，及於1975年結婚，翌年育有一女梁子文。梁透露當年跟黎嘅蜜運過程痛苦。
外界多次揣測黎當年受到兇徒突襲乃由於梁與人結怨，此推論被黎及梁否認。梁透露，實則為黎於結識梁以前，已經與一名鼓手戀愛，並且到了談婚論嫁的地步，惟遭對方家人的強烈反對，黎父怒而取消婚禮。黎及後亦為此事割脈自殺。梁又指出，事件後，他為了為黎醫治，窮盡了其積蓄。黎亦指出，她為了植皮及磨皮手術動用了逾400萬港元。
黎與梁最終於1980年代初期離婚。
波蘭電視台

），簡稱波蘭電視台（TVP），係波蘭嘅公共電視機構，播出範圍涵蓋波蘭全國。波蘭電視台嘅財源依靠收視費和廣告收入。波蘭喺1935年就實施咗電視實驗播出。1952年，波蘭電視台正式開始播出節目。1970年，波蘭電視台第二台也開始播出電視節目。而家波蘭電視台擁有多個標準畫質同高清頻道，並且還提供國際電視頻道播出服務。喺法律同公正黨執政時期，波蘭電視台被該黨控制，淪為該黨嘅宣傳工具，對反對派領導人進行咗人身攻擊。2023年10月，反對黨獲勝後，波蘭電視台開始減少對其攻擊。12月20號，新一屆波蘭政府開始接管電視台並重組咗電視台領導層。
法馬利卡奧

法馬利卡奧（英文：F.C. Famalicão），係葡萄牙法馬利康新鎮嘅一間職業足球球會，依家踢緊葡萄牙超級足球聯賽。
雙重否定句

雙重否定句（粵拼：soeng1 cung4 fau2 ding6 geoi3）係指一句句子入便用咗兩個互相配合嘅否定詞嚟表達含義。喺好多語言當中，雙重否定係用嚟加強語氣嘅，亦表示邏輯概念同自然語言有別。

「阿明並唔係冇吸引力嘅。」「阿明係有些少吸引力嘅。」

「我冇得唔郁手。」「我必須要郁手。」

「佢啲成績都唔係唔好嘅。」「佢啲成績幾好。」
等等。

語言比較
喺唔同語言裡面，雙重否定嘅用法有些少唔同。如果用純邏輯思維睇，兩個否定詞疊埋一齊理應會互相抵消，譬如話唔係唔啱就等如啱，用邏輯符號表達就係
¬¬P = P
而呢個亦係廿一世紀初粵語嘅慣常用法。但係喺某啲語言度，雙重否定反而係用嚟加強否定嘅語氣。廿一世紀初期嘅英文就有噉嘅情況。好似呢句：
用邏輯嚟睇，呢句嘢應該解作你係知道啲嘢嘅，因為並唔同冇兩個否定互相抵消。但係喺好多英文方言入面，呢句嘢實際上係要表達你乜都唔知噉嘅意思，用咗雙重否定嚟加強否定嘅語氣，即係想像你乜鬼嘢都唔知！噉嘅語氣。唔單止英文，仲有好多歐洲語言都被指係會用雙重否定嚟加強否定語氣，例如西班牙文、意大利文同埋葡萄牙文都有呢類嘅用法。
桐敷拓馬

桐敷拓馬（1999年6月20號—）係日本棒球員，司職投手，效力緊日本職棒阪神虎。埼玉县鸿巢市出世。
氹仔線

氹仔線（粵拼：tam5 zai2 sin3，葡文：Linha da Taipa）係澳門輕軌而家唯一營運緊嘅鐵路線，2019年12月10號通車，通咗車嘅路段（澳門半島到氹仔跨海段及氹仔段）由媽閣站去到氹仔碼頭站。
2021年10月20號開始，氹仔線因為換電纜而暫停服務，到2022年4月3號先至恢復番營運。
2023年2月27號，媽閣站主體工程起好咗，之後澳門輕軌股份有限公司開始對氹仔線延伸去到媽閣站進行咗三個唔同規模同階段嘅測試，隨後系2023年11月完成哂所有測試。 隨後系2023年12年8號開始正式延伸到位處系澳門半島嘅媽閣站，標誌著澳門輕軌正式由氹仔哥頭連通到澳門半島。
陳慧珊

陳慧珊（英文：Flora Chan  Wai San，1968年5月30號—），係香港女演員，1997年出道幫無綫電視拍劇，1990年代尾到2000年代頭嗰時被公認做當紅花旦，2000年開始做埋歌手。
臺中市立圖書館總館

臺中市立圖書館總館，喺中華民國臺中市北屯區嘅市立公共圖書館，係臺中市立圖書館嘅總館，2003年開張。剛落成嘅時候叫做臺中市北屯區四張犁圖書館。
興建中嘅臺中市立圖書館新總館（臺中綠美圖）喺西屯區水湳經貿園區內，係一圖書館、美術館共構嘅建築，預計2025年完工。
總理遺囑

總理遺囑，孫文所立嘅遺囑，但唔係佢親筆寫，而係眾人代佢擬。當中「革命尚未成功、同志仍須努力。」依句，就係出自依份遺囑。孫文喺民國十四年死，即西元一九二五年，死時為中國國民黨總理。死後多年，一九四〇年四月一號，中華民國尊佢為國父，中華民國政府改稱為國父遺囑。份遺囑多年來為中華民國所尊崇，尤其係蔣介石執政期間。
孫文一九二五年病重之時，正值聯俄容共，廣州政權時期，身邊中國國民黨要員驚總理無遺囑之下死去，於是乎幫佢擬定遺囑，孫文過目滿意，一字未改，再另立家事遺囑。份總理遺囑汪精衞做筆記者，二月廿四號寫好。三月十一號，孫文病危，其妻宋慶齡協助下簽名。而簽名證明人宋子文，其子孫科，以及孔祥熙、戴恩賽、何香凝、鄒魯、邵元沖、吳敬恆同戴季陶。
另外佢再向共產國際立咗份致蘇俄遺書，由佢英文講述，身邊人翻譯。
依三份遺囑，孫文都拖到至後一刻，喺宋慶齡協助下簽署，第二日，三月十二號就病死。

總理遺囑
總理遺囑
當中講及佢嘅書籍文件，建國方略、建國大綱、三民主義同埋第一次全國代表大會宣言。
遺囑原文如後
余致力國民革命凡四十年其目的
在求中國之自由平等積四十年之
經驗深知欲達到此目的必須喚起
民眾及聯合世界上以平等待我之
民族共同奮鬬
現在革命尚未成功凡我同志務
須依照余所著建國方略建國
大綱三民主義及第一次全國代
表大會宣言繼續努力以求貫
徹最近主張開國民會議及
廢除不平等條約尤須於最
短期間促其實現是所至囑
孫文　三月十一日補簽
中華民國十四年二月二十四日
筆記者　汪精衛
證明者　宋子文
孫科
孔祥熙
邵元沖　戴恩賽
吳敬恒　何香凝
戴季陶　鄒魯

家事遺囑
家事遺囑
家事遺囑喺總理遺囑之後起稿。孫文死時無幾多嘢淨，一切都交畀孫文之妻宋慶齡留念。
仔女都已成人，所以無乜嘢畀佢哋。
遺囑原文如後
余因盡瘁國事不治家產其
所遺之書籍衣物住宅等一
切均付吾妻宋慶齡以為紀
念余之兒女已長成能自立
望各自愛以繼余志此囑
孫文　三月十一日補簽
筆記者　汪精衛
中華民國十四年二月二十四日　　　　　何香凝
證明者　宋子文
鄒魯　　孔祥熙
吳敬恆　孫科
邵元沖　戴季陶　戴恩賽

致蘇俄遺書
致蘇俄遺書
依份遺書寫畀共產國際，亦即蘇俄，長年無乜人知，就算中國共產黨都無題及。
怡保

怡保（粵拼：ji4 bou2；馬來話：Ipoh，淡米爾文：ஈப்போ），舊時亦叫壩羅，係馬來西亞霹靂州嘅首府，隸屬於怡保市政廳。面積有643平方公里，2010年人口有737,861。怡保市西北面係江沙，東面係金馬侖高原，南面係金寶，西南面係華都牙也。怡保距離首都吉隆坡大約180公里，距離柔佛居鑾有476公里，檳城州喬治市就有123公里。
怡保以出產白咖啡出名，係全馬來西亞首屈一指。

地理
椰殼洞係一個石灰岩洞
怡保喺馬來半島霹靂州，周圍有好多石灰岩山丘，主要集中喺東北、東部同東南部郊區。

氣候
怡保全年氣温變化唔大，天氣炎熱、多雨為主，屬於熱帶雨林氣候。全年平均氣温大約28°c；平均每年降雨量係2427.9。

鐵路
KTM火車
怡保火車站由馬來亞鐵道公司（KTM）營運，有火車往返吉隆坡。

公路
怡保同西馬大部分城鎮有高速公路，向北可通往亞羅士打、太平同檳城州，向南可去打巴、吉隆坡、芙蓉同新山。

飛機
蘇丹阿茲蘭沙國際機場係怡保唯一一個機場，靠近崑崙喇叭（Gunung Rapat）。機場提供國內航班同國際航班服務。酷航（Scoot）同飛螢航空（Firefly）提供去新加坡樟宜國際機場定期航班，而馬印航空提供新山航班服務。

特色美食
怡保出名美食有芽菜雞、雞絲河粉、客家麵、香餅等。
「怡保白咖啡」更係聞名中外，白咖啡咖啡豆同棕櫚油以及人造黃油烘烤，並且喺咖啡加啲煉乳。
另外，怡保柚、榴蓮同番石榴都好出名，嗰度有個打捫柚園。
坎培拉機場

坎培拉機場（IATA代碼：CBR；ICAO代碼：YSCB）係澳洲首都領地一個國際機場，離坎培拉約8公里（5.0英里）。
英國

英國，又叫不列顛（英文：Britain）、聯合王國（英文：United Kingdom），全名大不列顛北愛爾蘭聯合王國（英文：United Kingdom of Great Britain and Northern Ireland），係西歐一個島國。英國總面積達到243,610平方公里（即係94,060平方英里），係世界面積第八十大嘅國家，以及歐洲面積第十一大嘅主權國家，人口約有6636萬，係全球第二十一名同歐洲第三名。
佢係由大不列顛島上面嘅英倫（England）、蘇格蘭（蓋爾話：Alba）同威爾斯（威爾斯文：Cymru），加埋愛爾蘭島東北部嘅北愛爾蘭（Northern Ireland）共同組成，重包括1098個小島同埋一啲海外領地。英國本土係喺歐洲大陸西北面嘅不列顛群島，畀北海、英倫海峽、塞爾特海、愛爾蘭海同大西洋包圍。
英國國旗似個中文嘅「米」字，所以有一個花名「米字旗」。米字旗係由英格蘭旗、蘇格蘭旗同歷史上用咗來代表愛爾蘭嘅圖案合併而成。威爾斯由於早期已經畀人認為係英格蘭嘅一部份，所以米字旗上面無。米字旗最早係王室嘅旗幟，即使到咗今日，英國都無法律確認米字旗做英國國旗，不過佢晌功能上同國旗已經無乜差別。
近代英國藉住300幾年嘅貿易、移民同埋武力征服，將帝國嘅殖民地伸展到世界各地，喺高峰期領土遍及地球四分之一嘅土地，包括晒南極洲在內嘅七大洲、四大洋，據統計，1920年英國嘅殖民地人口有多過四億，土地面積達3500萬平方千米。無時無刻都有部份英國領土畀太陽曬住，所以英國亦都畀人叫做「日不落帝國」（the sun never sets on the British Empire），係人類歷史上，第一個世界性霸權國家。英國嘅殖民地有加拿大、埃及、肯雅、南非、英屬印度、英屬錫蘭、緬甸、馬來西亞、英屬香港、澳洲、紐西蘭等。英國嘅殖民對以上國家嚟講都有深遠嘅影響。
英國嘅君主立憲制同民主思想近代唔少國家學咗，至於民主思想，更影響今日世界至深。
英國係第一、第二次世界大戰主要戰勝國，所以成為咗聯合國安理會常任理事國。佢亦係歐洲聯盟、北大西洋公約組織同英聯邦（大英帝國嘅繼任組織）成員國。
2016年6月，英國舉行脫離歐洲聯盟嘅公投，結果脫歐派贏出公投，引起英國嘅社會撕裂，令到蘇格蘭、北愛爾蘭醞釀脫離英國。

歷史
喺而家嘅英國境內，人類存在嘅最早證據可以追溯到大約78萬年前嘅英格蘭，喺英格蘭入面發現過最古老嘅原始人類骨骼可以追溯到50萬年前。現代人類喺舊石器時代晚期開始住喺嗰頭，而永久嘅定居點就大概喺過去6000年入面建立。而家不列顛嘅南部，包括大部分嘅英格蘭地區同威爾斯，亦都曾經係羅馬帝國嘅一個省。喺羅馬帝國嘅統治結束之後，日耳曼等民族開始遷入不列顛群島，英格蘭開始進入盎格魯-撒克遜時期，而基督教亦都係喺呢個時期開始傳入英國。1066年，法國諾曼第公爵威廉入侵咗英格蘭，並陸續征服不列顛群島各地，史稱「諾曼征服英倫」，歐陸文化喺係個時候逐漸傳入英國。與此同時，不列顛北部嘅蘇格蘭王國亦慢慢開始成形。
而家嘅英國領土係過去幾百年入面多次合併嘅結果。喺10世紀嘅時候，蘇格蘭同英格蘭各自都係獨立嘅國家。1284年，威爾斯公國畀英格蘭控制，直到1535年成為英格蘭嘅一部分。1603年，英格蘭王國同蘇格蘭王國成為咗君合國，1707年正式合併為大不列顛王國。1801年，大不列顛王國同愛爾蘭王國（1169年至1691年間逐步畀英格蘭控制）合併，組成大不列顛愛爾蘭聯合王國。1922年，愛爾蘭自由邦成立，而北愛爾蘭則繼續由英國政府控制，英國國名亦都喺1927年改為大不列顛北愛爾蘭聯合王國。
英國喺19世紀嘅時候係一個遙遙領先世界嘅一個大國，當時有「世界工廠」嘅稱號，亦都係世界上第一個工業化嘅國家，係西方資本主義嘅倡導者，並且係早期議會民主制嘅誕生地。無論係喺科學技術定係文學藝術方面都有顯着嘅頁獻。喺佢頂峰時期，大英帝國曾經控制世界五份之一嘅土地同人口，因為佢控制嘅土地覆蓋着地球大部分嘅經度，太陽時時刻刻都會照耀住英國嘅領土，所以英國又被稱為「日不落帝國」，係人類史上最大嘅帝國。即使到而家，太陽喺英國海外領地同埋以英國君主為元首嘅英聯邦王國上空至今都仍然唔會落山。到到二十世紀前半葉，經歷咗兩次世界大戰嘅英國國力開始衰退。而喺後半個世紀入面，呢個龐大嘅殖民帝個嘅殖民地開始獨立。喺處理殖民地獨立問題嘅時候，英國利用「分而治之」嘅手段，喺務求該國最大利益嘅時候，畀咗原殖民地極大嘅不安定因素。最後一個脫離英國嘅殖民地，係喺1997年7月1號將主權移交畀中華人民共和國嘅香港。

主要宗教
英國國教（聖公會）：2,700萬人，自從1534年亨利八世脫離天主教以來，英國君主係聖公會嘅阿頭。
天主教：900萬
伊斯蘭教：100萬
長老會：80萬（蘇格蘭國教同埋北愛爾蘭的最大教派）
循道公會：76萬
印度教：35萬
猶太教：30萬
聯合國安全理事會

聯合國安全理事會（簡稱聯合國安理會、安全理事會、安理會、英文：United Nations Security Council）係聯合國嘅六大主要機構之中最有權力嘅機構。根據《聯合國憲章》嘅宗旨及原則，安理會負責維持國際之間嘅和平同埋安全，喺聯合國規章係唯一有權採取強制行動嘅聯合國機構，佢嘅權力包括進行維和、實施國際制裁同授權採取軍事行動等。其中五大常任理事國各擁有對非程序事項之決議嘅否決權。安理會同其他聯合國機構唔同，佢作出嘅決定必須由相關嘅成員國遵守同執行。聯合國安理會第一次嘅會議係喺1946年1月17號召開。而佢所作出嘅決定就叫做聯合國安全理事會決議。
聯合國安理會有5個常任理事國，呢5個國家係第二次世界大戰嘅5個戰勝國：中華人民共和國、法國、俄羅斯、英國、同埋美國。喺1971年聯合國通過聯合國大會2758號決議，中華人民共和國取代中華民國成為聯合國嘅成員同埋常任理事國。而1991年蘇聯解體之後，蘇聯喺安理會個位由俄羅斯接替。

職權
根據《聯合國憲章》，安全理事會具有下列職能同權力：
依照聯合國嘅宗旨同原則來維護國際和平與安全；
調查可能引起國際摩擦嘅任何爭端或局勢；
建議調解呢啲爭端嘅方法或解決條件；
制定計劃以處理對和平嘅威脅或侵略行為，並建議應採取嘅行動；
促請各會員國實施經濟制裁同除使用武力以外嘅其他措施以防止或制止侵略；
對侵略者採取軍事行動；
就接納新會員國以及各國加入《國際法院規約》嘅條件提出建議；
喺『戰略地區』行使聯合國嘅託管職能；
向聯合國大會提出任命秘書長嘅建議，並同大會共同選舉國際法院嘅法官。但事實上一般安理會只推薦一人，聯合國大會以鼓掌嘅形式通過任命。

理事國
安理會由5個常任理事國同10個非常任理事國組成。5個常任理事國係中國（1971年10月25日聯合國大會第2758號決議通過之後席位由實際控制中國大陸嘅中華人民共和國，接替實際控制台澎金馬嘅中華民國）、法國、俄羅斯（1991年12月蘇聯解體後席位由俄羅斯聯邦接替）、英國、美國。非常任理事國由聯合國大會選舉產生，最初為6個，1965年開始增加到10個，席位按地區分配，即亞洲2個、非洲3個、拉丁美洲2個、東歐1個、西歐及其他國家2個。非常任理事國任期2年，經選舉每年換5個，唔可以連選連任。根據地域分配原則，每次新選出嘅5個成員國中應包括來自亞洲同非洲嘅3個國家、一個東歐國家同一個拉美或加勒比地區國家。
安理會成員國必須至少有一名代表常駐聯合國，以確保安理會可以喺任何時候召開全體會議。呢個規定係從國際聯盟嘅失敗教訓中學到嘅，因為無法快速對危機作出反應正係導致國際聯盟失敗嘅原因之一。

否決權
内文：聯合國安全理事會否決權
根據《聯合國憲章》，安理會對於非程序性事項嘅決議必須係常任理事國達成一致先至畀通過決議，亦即係必須五個常任理事國都唔投反對票先可以通過決議。
1950年代喺蘇聯缺席嘅情況下，美國主導聯合國通過咗介入朝鮮局勢嘅決議，因此國際上逐漸將否決權認同為『反對票』而非『反對或棄權票』。聯合國安理會5個常任理事國（中國、美國、英國、法國、俄羅斯）都擁有對非程序事項之決議嘅否決權，只要其中任何一國反對提案，即使其他4個常任理事國甚至其餘14個理事國冚唪唥贊成，呢個提案都無法喺安理會通過。
聯合國區域集團各小組喺安理會佔得席位圖示。以上圖表將美國算作西歐及其他組，其他特殊國家按照投票時參與嘅地區組劃分。  非洲組  亞洲-太平洋組  東歐組  拉丁美洲同加勒比國家組 (GRULAC)  西歐同其他國家組 (WEOG)
2022年4月26日起，任何常任理事國動用否決權後，聯合國大會將喺10日內自動召開會議討論，而所有聯合國成員都可以審查同評論行使否決權嘅呢項行動。。

非常任理事國
内文：聯合國安全理事會成員國一覽
非常任理事國與常任理事國共同擔負維持國際安全嘅主要責任，包括促進和平解決國際及地區爭端、制定應對威脅和平及侵略行為嘅辦法、起草報告等。非常任理事國喺安理會有常駐代表，喺安理會定期會議時可派特別代表與會，同常任理事國共同制定安理會議事規則，包括推選主席方法。非常任理事國冇常任理事國擁有嘅一票否決權。為選舉制，任期兩年，唔可以連任。截止2016年擔任非常任理事國次數最多嘅國家為日本（11次）、巴西（10次）同阿根廷（9次）。

常設委員會
目前有三個常設委員會，都係由安理會所有理事國嘅代表組成。
議事規則專家委員會（就議事規則同其他技術性事項進行研究並提出意見）
接納新會員國委員會
安全理事會喺總部以外地點開會問題委員會

特設委員會
特設委員會視需要而設立，由安理會所有成員組成，舉行非公開會議。
理事會喺總部以外地點開會問題委員會
第692(1991)號決議所設聯合國賠償委員會理事會
第1373(2001)號決議所設立嘅反恐怖主義委員會

議事規則
維基文庫有原文：
聯合國安全理事會暫行議事規則
根據聯合國憲章第27條，安理會每一理事國都有一票。關於程序事項嘅決定以十五個理事國中至少九個理事國嘅贊成可決票通過，而非程序性事項同時仲需要五個常任理事國都同意時（而家默認為無反對時）先算有效，咁就係『大國一致』規則，通常稱為『聯合國安全理事會否決權』。關於程序問題嘅決定仍需九票通過，然而五個常任理事國冇否決權。
根據憲章，聯合國所有會員國同意接受並執行安理會嘅決定。聯合國其他機構只係向各國政府提出建議，唯有安理會有權作出根據《憲章》規定各會員國必須執行嘅決定。
安理會每年舉行兩次定期會議，喺聯合國安理會主席認為必要，或經大會、秘書長或任何理事國嘅建議或請求，可隨時召集會議。聯合國大會根據安理會嘅推薦任命聯合國秘書長。安理會會議一般喺聯合國總部舉行。

會議廳變遷
現時嘅會議廳
臨時會議廳
現時嘅會議廳由挪威政府資助建設，自1952年開始使用，直至2010年3月聯合國建築翻修工程期間暫停使用，2013年6月恢復使用。馬蹄形會議桌周圍有階梯，中央有一直排桌。呢個會議廳見證咗中國代表權更替、東歐劇變、同伊拉克戰事等。
臨時會議廳，喺聯合國建築翻修工程期間（2010年3月至2013年5月）使用，位於聯合國秘書處大樓地下室嘅會議室。除咗發言代表嘅座位重係藍色外，其餘被改成黃色。馬蹄形會議桌中間嘅直枱被撤走。喺呢個會議室內，安理會曾經通過咗第1973號決議，決定介入利比亞內戰。
VRChat

《VRChat》係一款由格雷厄姆·蓋勒（Graham Gaylor）同傑西·荷德瑞（Jesse Joudrey）開發嘅免費大型多人在線虛擬實境遊戲。佢畀玩家以3D嘅角色模塊與其他玩家交流，同時支援Oculus Rift、HTC Vive同Windows Mixed Reality虛擬實境頭戴式顯示器。款遊戲喺2017年2月1號透過Steam嘅提早得到模式喺Microsoft Windows嘅系統上發行。
纛島站

纛島站（粵音：duk6 dou2 zaam6；韓文：뚝섬역／뚝섬驛 Ttukseom yeok */?）係首爾地鐵2號線沿線嘅一個架空車站，喺韓國首爾特別市城東區聖水洞1街（韓文：성수동）。由於附近嘅首爾森林所在地過去曾經係首爾賽馬場，因此喺呢個站仲起緊嗰陣，嗰臨時名叫做「賽馬場前站」（경마장앞역）。而家嘅站名嚟自朝鮮時代嘅地名「纛島（독도）」，但係直接採用咗將易同獨島混淆，所以改咗用固有詞嚟到表示。

車站構造
站體係2面2線側式月台嘅架空車站，等車月台有月台幕門，並有8個出口。
呢個站轉唔到對向嘅列車。

史
1983年6月30號：決定咗將車站名改做纛島站（뚝섬역）。
1983年9月16號：落成啟用。
戴森球

戴森球（粵音：daai3 sam1 kau4 | 英文：Dyson sphere）係一個理論上嘅巨型構造，最初係由物理學家 Freeman Dyson（戴森）喺1960年提出嘅。戴森主張，一個先進嘅文明可能會用一個巨大外殼或者一大拃細啲嘅結構包圍住佢哋嘅恆星，佢哋噉做就可以捕捉到更多由恆星射出嚟嘅能量，達致更有效噉使用粒恆星，反映科技高度發展嘅社會需要好多能量先至可以運作。

原始概念
睇埋：外星生命同外星智能
戴森最初嗰個構想，唔一定係一個實心球體，而係更似一堆密集嘅衛星或者居住地，由四面八方圍住太陽（太陽系嘅主恆星）嚟收集太陽嘅能量。呢堆嘢會收集大量能量去滿足佢哋高度文明嘅科技需求。起初嗰陣，戴森嘅諗法唔係咁著重於想建造噉嘅巨型結構，而係想透過戴森球嘅諗法嚟探索外星智能——「如果離地球好遠嘅某啲地方，有科技水平極高嘅外星人，噉人類或者可以透過探測遙遠恆星嘅光（睇吓呢啲光會唔會週期性噉望落似係有啲巨型嘅嘢遮住咗），嚟探測佢哋嘅存在。

進階變體
構想：戴森環
構想：戴森群
構想：戴森泡
隨住時間過去，研究外星生命嘅人以及科幻作家喺度思考，出現咗幾種戴森球概念嘅變體。

戴森群
戴森群（Dyson swarm）
最簡單嗰個諗頭係戴森群，即係一堆以唔同軌道圍住恆星嚟轉嘅獨立衛星。呢種做法被認為係最可行嗰一種變體，因為呢種做法可以「逐啲逐啲噉起」，人類可以慢慢逐一噉發射啲構造（想像太空站呀噉）上太空，透過幾個世紀咁耐嘅工作嚟製造戴森群。

戴森泡
戴森泡（Dyson bubble，當中泡係指泡沫）
另一個變體係戴森泡，講緊啲構造會具有相對於恆星靜止嘅輕量級太陽帆。呢啲太陽帆會承受嚟自恆星嘅壓力（呢股力會將個構造推向外）而呢股力會同恆星嘅引力互相抵消，噉就算個構造唔圍住太陽公轉，都唔會畀太陽嘅引力吸引而撞落太陽度。

戴森殼
戴森殼（Dyson shell）
戴森殼係一個比較具推測性嘅做法，講緊真係搵個球體噉形嘅結構包住粒恆星。呢種巨大結構明顯有個問題，就係起佢要用嘅材料必需要能夠承受巨大嘅力量，有前所未見咁勁嘅抗拉強度。因此，戴森殼廣泛認為係用現有（或者可預見）技術實現唔到嘅。

係咪可行
建造任何類型嘅戴森球，都係一項重大嘅挑戰。例如「咁多材料去邊度搵」就係一條大問題，科學家同工程師計過數，即使建造一個戴森群都需要天文數字咁多嘅材料，遠遠超過地球上可用嘅資源嘅量。因此，人類將要由小行星或者其他行星嗰度開採必要嘅資源先得。
除此之外，亦都有理論上嘅問題，例如「點樣維持啲構造喺軌道上，防止戴森群當中咁多衛星之間碰撞」就係一條大問題。而且除非開發出某種前所未有嘅材料，否則戴森殼或者任何類似嘅剛硬結構都可能會因為引力而崩塌。
因為咁多技術問題，直至廿一世紀初，戴森球都仲停留喺構想同科幻嘅層面。
春湖出口

春湖出口（英文：Spring Lake Outlet）係一條位於美國紐約州卡尤加縣嘅河流，呢條河流流向塞內卡河，喺哈德點附近匯合。春湖出口屬於當地水道系統嘅一部分，亦係重要嘅自然資源，對嗰頭環境同生態好大影響。
茶漬飯

茶漬飯（日文：茶漬け chazuke）係日本一種湯飯，將綠茶、日式上湯同紫菜碎倒落碗有餸嘅白飯一齊食。
反應機制

反應機制（英文：reaction mechanism），係指化學反應入面順序每一步嘅基本反應。完整嘅反應機制需要睇埋反應物、催化劑、反應嘅立體化學、產物同埋各物質嘅用量。
取代反應

取代反應（英文：substitution reaction）係有機化學入面一類化學反應，將化合物嘅官能基取代咗做另一個。取代反應可以再分做親核取代反應、親電取代反應同自由基取代反應。
小民參政歐巴桑聯盟

小民參政歐巴桑聯盟，簡稱小歐盟，本來係一班台灣婦女喺2017年成立嘅政治組織，由台灣親子共學教育促進會成員組成，2019年改組為政黨，以「小民參政」為口號，關注兒童人權、親子友善、環境正義、性別平權、小民參政、勞工權利、動物保護同埋守護主權等政策議題。2024年立委選舉，佢哋喺不分區立委得票率位居全國第五。
第6屆澳門行政長官選舉

2023年10月16號，第七屆澳門立法會開始，《修改行政長官選舉法》法案喺立法會全體會議議一般性表決中全票通過。
Chokollection

《Chokollection》係香港樂隊野仔嘅唱片，喺2011年5月12日推出。
上北郡

上北郡（日文：上北郡／かみきたぐん Kamikita gun */?）係日本青森縣嘅一個郡。
紀伊山地嘅靈場同參詣道

紀伊山地嘅靈場同參詣道係個喺日本嘅世界遺產，登錄喺聯合國教科文組織嘅世界遺產名錄。
鄭禧年

鄭禧年（英文：Henry Cheng Hei Lin，2001年11月1號—）係香港嘅新聞從業員，而家係無綫電視無綫新聞台主播。
加拿大航空

加拿大航空（英文/法文：Air Canada；舊名楓葉航空，簡稱加航）係加拿大嘅國家航空公司，總部設喺魁北克省嘅滿地可。加拿大航空提供客運同貨運嘅定期同包機服務，同時亦都為其他航空公司提供維修、地勤同訓練服務。加拿大航空嘅主要航空樞紐包括滿地可嘅兩個機場——特呂多國際機場（客運）同埋美拉比國際機場（貨運），重有多倫多皮爾遜國際機場同埋溫哥華國際機場。
加拿大航空溫哥華冬奧特別塗裝

歷史
Air Canada嘅前身——環加航空（英文：Trans-Canada Air Lines）喺1937年4月10號創立，同年9月1號公司嘅第一架洛歇10A型客機首航，搭住郵件同埋兩位乘客由溫哥華飛去西雅圖。其後環加航空發展成加拿大嘅國家航空公司，可以喺機身上面畫上加拿大國旗。
1964年，當時未做首相嘅克里田（法文：Jean Chrétien）喺國會動議將航空公司個名改為Air Canada。1965年1月1號，環加航空正式改名做Air Canada。
1970年代尾，Air Canada成為獨立嘅國營企業。
1989年，Air Canada完成私有化。
1990年代初之前，Air Canada都將業務重點放喺國內、歐洲同埋美國航線上面。1994年，Air Canada開通溫哥華往返香港嘅航線，先至準備註冊中文名。當時其實一早已經被人叫佢做『加拿大航空』，但係呢個名亦都一早就已經喺1950年代被當時分到香港經東京往溫哥華航線嘅競爭對手Canadian Airlines搶先註冊咗，因此Air Canada祇能夠將中文名定為『楓葉航空』。
1997年5月，楓葉航空聯合另外4間航空公司組建歷史上第一個航空公司聯盟『星空聯盟』（英文：Star Alliance）
1998年9月2號，楓葉航空機師發起首次罷工行動。
2000年1月，加拿大航空由於經營不善而宣告破產，楓葉航空即刻宣佈全面收購加拿大航空，同時接收埋『加拿大航空』呢個中文名。
2003年4月1號，加拿大航空申請破產保護，其間擁有加拿大國籍嘅香港商人李澤鉅曾經就獨家拯救收購進行談判，但係由於無辦法同工會達成協議而放棄。
2004年9月30號，加拿大航空改組後由ACE航空控股（英文：ACE Aviation Holdings）成為加拿大航空嘅母公司，同時撤銷破產保護。
Stable Diffusion

Stable Diffusion係個可以將文字轉化做圖像嘅深度學習人工智能模型，基於擴散模型嘅，2022年推出。訓練數據係嚟自 LAION-5B 嘅圖像同對應嘅描述文字。LAION-5B 係德國非牟利組織 LAION 所整嘅，基於 Common Crawl 數據，當中50億對圖文組合以語言、含有水印嘅機率、解像度等分成幾個數據集。
列積卡

列積卡（英文：HNK Rijeka）係克羅地亞里耶卡一間職業足球球會，依家踢緊克羅地亞甲組足球聯賽。
1957年

1957年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中華民國：民國四十六年
朝鮮半島
北朝鮮：主體四十六年
南韓：檀紀4290年
日本
昭和三十二年
皇紀：2617年
佛曆：2499年 - 2500年
回曆：1376年5月29號 - 1377年6月8號
猶太曆：5717年4月28號 - 5718年4月8號
修正儒略日（MJD）：35839 - 36203

大件事
3月6號：英屬黃金海岸同英屬多哥蘭合併同獨立為加納。
3月7號：香港大欖涌水塘啟用。
3月11號：「九龍十三鄉委員會」（東九龍居民委員會前身）成立。
3月25號：比利時、法國、意大利、盧森堡、荷蘭同西德喺羅馬簽《建立歐洲經濟共同體條約》（又嗌《羅馬條約》），喺第二年1月1號建立歐洲經濟共同體。
4月25號：廣州舉行首屆中國出口商品交易會。
5月18號：美國新澤西州一位酒店東主將佢75個房嘅酒店以一種喺當時非常罕見嘅搬運方式成座搬到一英里外嘅地方，捐畀嗰區一個宗教團體。
5月29號：香港麗的映聲（亞洲電視前身）啟播。
6月8號：中共中央發表毛澤東起草嘅《關於組織力量準備反擊右派分子進攻的指示》，標誌住反右運動開始，極大噉打擊大陸嘅知識界、民主黨派，嚴重破壞原先設定嘅民主制度，自此大陸入到實質性嘅中共一黨專政時代。
7月29號：國際原子能機構成立，總部位於奧地利維也納，旨在和平利用原子能。
8月27號：第2屆朝鮮最高人民會議選舉。
8月27號：馬來西亞憲法生效。
8月31號：「馬來西亞聯邦共和國」由英國獨立。
9月19號：美國第一次地下核試。
9月24號：英國王儲查理斯王子喺父母女王伊利沙伯二世同埋愛丁堡公爵菲臘親王陪同之下，到英倫薩里郡一間公立學校返學，成為英國頭一位喺公立學校接受教育嘅王儲。
9月28號：加拿大最後一款完全自主研發嘅戰鬥機，阿傅羅CF-105飛箭公開亮相。戰鬥機計劃喺一年之後就全面腰斬晒。
10月4號：蘇聯發射第一粒人造衛星「史撥尼克1號」上地球軌道。
11月3號：吠坐伴侶2號（俄文：Спутник-2）上太空，成為頭一隻進入地球軌道嘅狗。
11月4號：胡適出任中央研究院院長。
11月6號：蘇聯共產黨書記赫魯曉夫提出「和平競賽」，發表宣言話蘇聯嘅經濟實力會喺15年內趕超美國，引發咗共產主義陣營嘅和平競賽熱潮。
12月16號：南極洲科學考察站東方站成立。

文學
小說家金庸嘅作品《射鵰英雄傳》開始喺《香港商報》連載。
福岡市

福岡（粵拼：fuk1 gong1；日文：福岡市(Fukuoka shi)）係日本福岡縣嘅縣廳所在。喺人口上係日本第五嘅市，亦都係九州第一大。1972年成為政令指定都市。
從釜山坐高速船到呢度祇需要3個鐘，同時福岡市喺東京同中國上海嘅中間位置。正因為佢喺地理上接近朝鮮半島同中國，所以佢將自己嘅發展目標定位爲「亞洲國際城市」。
喺江戶幕府開始鎖國之前，今日福岡市內嘅博多係日本同亞洲各國貿易嘅門戶，因此家下經常用博多（日文讀音：はかた，羅馬拼音：Hakata）指代福岡。不過實際上，原先嘅福岡同博多係兩個唔同嘅城，福岡係喺江戶時代由黑田氏建立嘅。今日流過市中心嘅那珂川啱好劃開咗原先嘅福岡同博多，河西係福岡，佢作為福岡藩嘅領主城堡而發展，噉河東係博多，發展自商業市鎮。1889年福岡同博多合埋成立福岡市，不過從嗰時起市名嗌乜就好多人嘈，有啲人唔嗌福岡市，嗌博多市都有嘅，亦有人嗌做「福博市」。結果而家兩個名並用，比如火車站同海港都叫「博多」，而機場反而叫「福岡機場」。
家下博多區成咗福岡市嘅代表，比如JR喺福岡設嘅新幹線站唔叫福岡站，叫博多站。

地理
福岡市區
位於九州北部，佔弦月型嘅福岡平原大部分地方，面臨玄界灘、博多灣、今津灣。北面係博多灣北部嘅志賀島，佢同玄界灘之間有稱爲「海之中道」（日文：海の中道）嘅連島沙洲，西面係糸島半島，半島之東就係市區。南面同西南面係脊振山區，同佐賀縣相接。喺各種大大細細嘅有人島入面，博多灣裏頭嘅能古島、市中心西面博多灣口附近玄界灘邊嘅玄界島、市中心西北面嘅小呂島都包咗喺市區入面。
福岡市同朝鮮半島之間隔住咗壹崎島、對馬島。佢係日本主要都市之中離朝鮮半島、中國等東亞大陸地方最近嘅都市，就直綫距離講，離東京都區部1100公里，離大阪市550公里，離韓國嘅釜山200公里，首爾550公里，離中國嘅上海900公里，離臺灣嘅臺北市1300公里。

氣候
地形同洋流好複雜噉相互影響，全年氣候特徵分爲兩面，受太平洋影響時暖而多雨，冬天時就受日本海影響。年均温喺17℃左右，年均降水量大約1500到2000毫米。
夏天時最高温到36℃，對比九州其他地方，極端高溫唔多見。冬天時北面嘅玄界灘有對馬暖流流過，令平原部分嘅最低氣溫好少降到零下。吹冬季風時，日本海嘅影響令福岡市成日多雲。據日本氣象廳統計，年均降雪日係17日，每年都會變，不過相差唔大。
政令指定都市

（日文：政令指定都市，羅馬字：Seirei Shitei Toshi）係據日本《地方自治法》第12章第1節第252條19款第1項嘅規定所設立嘅市。雖然喺《地方自治法》寫做指定都市，不過因為佢係一種特殊政區，所以一般嗌做「政令指定都市」。此外可以省略做政令市、指定市。
喺行政上，呢啲指定市其實係屬於上一級嘅都道府縣，只不過佢哋嘅自治權會好大，大到有好多方面尤其市政、民政呢啲上一級行政區係干涉唔到佢，因為啲權都下放咗畀佢，同時呢啲市係有下面嘅轄區（市轄區），反而一般嘅日本城市係無劃區。呢啲市轄區都會設事務所，個所長都係由市長委任。
指定市同中國嘅副省級市一樣同政府之間隔咗一層政區層級；而臺灣各直轄市有地方自治權力，但係直接畀政府管。

指定條件
政令指定都市唔係話設就設嘅，最起碼要對得住個城市規模、重有政府行政管理能力。喺《地方自治法》入面規定人口要50萬以上，但實際個要求係100萬打上，或者退一步，閒閒哋70萬以上，點都要話可能將來超過100萬噉先得。不過有咗條件，亦唔係話升就升，有個審批覆核嘅。

明治以後
1878年（明治11年）7月22號，制定咗郡區町村編制法（明治11年太政官布告第17號）。東京、大阪、京都三個城市（三市）做咗法令指定都市。
三市特例（1889~1898，明治22~31）
1889年（明治22年）4月1號，市制（明治21年法律第1號）開始實行。
1898年（明治31年）10月1號，三市特例制廢除（明治31年法律第19號）。
1908年（明治41年）4月1號，名古屋市區制實施（4區），成為大都市制度嘅例子。
1911年（明治44年），修訂市制度法律，三市擁有法人資格。
六大都市行政監督特例（1922~1956，大正11~昭和31）
1922年（大正11年），制定六大都市行政監督法。除咗原本嘅三市，加入神戶市、名古屋市、橫濱市成為六大都市。
1927年（昭和2年）10月1號，橫濱市區制實施（5區）。
1931年（昭和6年）9月1號，神戶市區制實施（8區）。
1943年（昭和18年）7月1號，東京都制實施（昭和18年法律第89號），東京市成為東京都。六大都市變做五大都市（京都市、大阪市、横濱市、神戸市、名古屋市）。六大都市行政監督特例改為五大都市行政監督特例。

二戰後
特別市（1947~1956，昭和22~31）
1947年（昭和22年），公布地方自治法（昭和22年法律第67號），計劃將五大都市改為獨立於府縣之外嘅特別市。
1956年（昭和31年），修改地方自治法，刪除有關特別市嘅規定，創立指定都市嘅系統。
指定都市
1956年（昭和31年）9月1號，修訂後嘅地方自治法實施，五大都市成為政令指定都市。五大都市行政監督特例同日廢除。
1963年（昭和38年）4月1號，北九州市成為五大都市外嘅第一個指定都市，做咗先例。之後嘅大城市要升格都以佢為基準（100萬人口）參照，升格日都習慣用番4月1號。
1972年至1992年間，札幌市、川崎市、福岡市、廣島市、仙台市、千葉市先後成為指定都市。
2001年（平成13年）8月30號，確定市町村合併支援計劃，促進各市嘅合併。升格嘅人口要求降至70萬。
2003年，埼玉市成為指定都市（100萬人口基準）。
2005年至2007年間，靜岡市、堺市、新潟市、濱松市先後成為指定都市（70萬人口基準）。
2005年（平成17年）8月31號，確定新市町村合併支援計劃。繼續延長升格嘅彈性人口要求。
2009年至2012年間，岡山市、相模原市、熊本市先後成為指定都市（新市町村合併支援計劃）。

第252条の19 政令で指定する人口50万以上の市（以下「指定都市」という。）は、次に掲げる事務のうち都道府県が法律又はこれに基づく政令の定めるところにより処理することとされているものの全部又は一部で政令で定めるものを、政令で定めるところにより、処理することができる。
譯：第252條第19款 喺政令中指定嘅人口50萬以上嘅市（以下稱做「指定都市」），基於政令嘅規定，處理以下講嘅全部或部分定咗喺政令中嘅都道縣府法律上嘅事務時，要基於政令所定嚟處理。

」
政令指定都市、中核市同特例市係有分別嘅。成為政令指定都市之後，一般城市嘅權限會增加，有一種講法係，都道府縣所擁有嘅80%權力會下放畀政令指定都市，而中核市只能喺都道府縣得到相對政令指定都市70%嘅權力，特例市就有30%。政令指定都市係3種大都會制度中接收權力最多嘅，財政上基本能得到同都道府縣一樣嘅權利，因此佢嘅地方交付稅(地稅)同關係道路配備方面嘅收入都會增加。以下係都道府縣下放嘅權力：
有關兒童福利嘅事務
有關民生委員嘅事務
有關殘疾人福利嘅事務
有關社會保障嘅事務

同都道府縣同等嘅資格
政令指定都市擁有一啲同都道府縣同等嘅權限，可以自己落決策而唔使經過都道府縣。
可以直接同國家接觸而唔使通過縣。
同都道府縣一樣經統一地方選舉選出市長同埋自己都市議會嘅議員。
當提起或者寫地址嗰陣，唔使落縣名，例如：愛知縣名古屋市中區榮→名古屋市中區榮，除咗某啲慣例用法同埋由1970年（昭和45年）舊自治省嘅通告，如果指定都市同都道府縣廳所在地撞名嘅話，就要落番縣名，例如：栃木縣栃木市、山梨縣山梨市。
喺一啲特別體育賽事，可以自己組隊參加。
公共機構嘅域名可以用「city.市名.jp」，唔使用一般嘅「city.市名.縣名.jp」。
同都道府縣一樣嘅大學畢業生招聘考試。
發行地方債券。
成立醫科大學。
發行獎券（彩票）。

一覽
※表示唔係道府縣廳所在地。
行政區裏面粗體字表示市政府所在地。
所有座標嘅地圖 - OSM
所有座標嘅地圖 - Google
所有上至200個座標嘅地圖 - Bing
11月4號

11月4號係公曆年嘅第308日（閏年第309日），離年尾重有57日。
<< - 11月 - >>



大件事
1869年：英國科學雜誌《自然（英文：Nature (journal)）》第一期出版。
1884年：香港賽馬會成立。
1890年：倫敦市同倫敦南邊鐵路通車，世界第一個地下鐵路線，長5.1公里，來往倫敦市同Stockwell。
1903年：國民革命元勳黃興、宋教仁等人喺湖南長沙成立華興會。
1935年：中華民國實施法幣制度，將銀本位改爲外匯本位，並以中央、中國、交通3銀行發行嘅貨幣爲法幣。
1946年：聯合國成立教育科學文化組織。
1952年：艾森豪威爾擊敗杜魯門當選美國總統。
1957年：胡適出任中央研究院院長。
1959年：法國宣佈製成頭一粒原子彈。
1969年：斯坦斯星（小行星2867）被發現。
1979年：臺灣頭一座核電廠竣工，喺圓山飯店舉行竣工典禮，由經濟部長張光世主持。
1979年：伊朗學生佔美國駐德黑蘭大使館，重扣留使館人員做人質，要求引渡前國王巴列維回國，伊朗人質危機。
1980年：臺灣棒球員王貞治宣佈退休。
1991年：菲律賓前總統馬可斯遺孀艾美黛從流亡地美國返到菲律賓。
1993年：中華航空客機喺香港啟德機場降落時滑落海面，機上296名乘客咸不剌獲救，23傷。
1999年：美國國防部長William Cohen（英文：William Cohen）喺五角大廈舉行記者會話美國同中國同意重開軍事交流。
2001年：星加坡國會大選（英文：Singaporean general election, 2001）開票完成，執政黨以75.29%得票贏出。
2002年：東南亞國同中國簽訂協議，設立全世界最大嘅自由貿易區。
2003年：喺美國民主黨籍聯邦眾議員藍托斯要求下，中華民國總統陳水扁喺紐約接受國際人權聯盟獎章時發表談話，列入咗美國國會記錄。
2004年：由連戰同宋楚瑜提出嘅總統選舉陳水扁、呂秀蓮「當選無效訴訟案」，臺灣高等法院經7個幾月嘅審理判決連、宋敗訴，國親陣營話會上訴。
2008年：海基會董事長江丙坤同海協會會長陳雲林喺圓山大飯店「二次會談」，兩會簽空運、海運、郵政、食品安全4項協定。
2008年：第56屆美國總統選舉，由奧巴馬當選，成為美國頭一位黑人總統。
2008年：美國加州公投，禁止同性戀結婚。
2009年：來自臺灣嘅劉醇逸（中文：劉醇逸）高票當選紐約市市主計長，係亞洲裔頭一人，顧雅明同陳倩雯亦當選市議員。
2010年：美國聯邦儲備局宣佈第二輪量化寬鬆政策，會投入幾千億美元救經濟。
2011年：立法院院會三讀通過修正社會秩序維護法部份條文，授權地方政府規劃性交易專區。
2013年：兩岸企業家開峰會，前副總統蕭萬長會前喺紫金山莊同中國大陸政協主席俞正聲會面時話兩岸企業家峰會係兩岸關係持續深化嘅成果。
2018年：2018年新喀里多尼亞獨立公投（法文：Référendum de 2018 sur l'indépendance de la Nouvelle-Calédonie），超過56%選票反對獨立。
2019年：法國總統馬克龍國事訪問中華人民共和國三日，將會出席國際進口博覽會開幕儀式。
2019年：英國下議院七位議員角逐議長，接替上一個星期離任嘅柏爾勤（英文：John Bercow）。經過四輪投票，由62歲原副議長、在野工黨嘅賀立紳（英文：Lindsay Hoyle）當選。
王羲之

王羲之（303年—361年），字逸少，係一位東晉嘅書法家，精通好多種書體，俾人叫做書聖。王羲之做官做到右軍將軍，所以又有人叫佢做王右軍。佢最出名嘅書法作品係《蘭亭集序》，有「天下第一行書」嘅稱號。

早年
王羲之喺西晉太安二年（公元303年）出世，鄉下係琅邪郡臨沂，家下屬於山東省。琅邪王氏係魏晉時期嘅名門望族，出過唔少達官貴人。例如王羲之阿爺王正就做過尚書郎，太爺王覽做到光祿大夫，王羲之個伯父王導後來仲做埋東晉嘅丞相。
王羲之老竇叫王曠，阿媽係衛氏，仲有個阿哥叫王籍之。西晉末年嘅八王之亂政治内鬥嗰陣，王羲之老竇第一個提議後來嘅東晉開國皇帝司馬睿南遷。於是喺王羲之十歲嗰年，佢全家就同其他士族一齊跟住司馬睿渡江走佬，搬咗去依家南京嗰頭。

結婚
王羲之喺廿一歲嗰年娶咗太尉郗鑒個女郗璿做老婆。據講當時郗鑒派人去王府睇下邊個啱做佢女婿，啲王氏子弟就個個執到姿姿整整噉等住俾佢揀中。唯獨係王羲之一個人攤咗喺東面張床度，仲突住個肚食嘢，成幅闊佬懶理噉嘅樣。郗鑒知道咗之後，好欣賞佢份人又真又豁達，就決定嫁個女俾佢。成語「東床快婿」就係噉嚟嘅，依家用嚟比喻一位好女婿。
王羲之後來同佢老婆一共生咗七個仔、一個女，其中有幾個寫書法都唔錯。佢細仔王獻之都係一位好出名嘅書法家，佢哋兩父子喺書法界合稱叫「二王」。

做官
王羲之廿三歲開始做官，開初做嘅係秘書郎，負責執宮入面啲藏書。佢之後又做過江州刺史、將軍幕僚呢啲細官仔，但就係噉拒絕朝廷嘅徵召，唔肯入朝做侍中或者吏部尚書。比起其他差唔多家族背景嘅人嚟講，其實王羲之嘅仕途開始得算遲。有人話噉係因為佢同佢伯父王導政見不合，而王導係東晉大官，所以王羲之入朝拖得就拖。

晚年
王羲之信奉道教，認為食仙丹可以做神仙或長生不老，正因為咁，佢就有長期啪藥、食仙丹嘅習慣。佢嘅晚年，因病投放更多嘅時間去深山入便採集藥石服食，但係，藥石並冇令到佢長命，反而可能傷咗佢嘅身體，最後响健康狀況日益惡化嘅情況下，喺59歲嗰年（361年）就與世長辭，死後葬喺孝嘉鄉濟度寺（而家嘅浙江嵊州金庭鎮），反而佢老婆郗璿就好長命，90歲先去世。
劉霞

劉霞（簡化字：刘霞，1961年4月1號—）係中華人民共和國一詩人、畫家、攝影師，因為老公係2010年諾貝爾和平獎得主、中華人民共和國異見人士劉曉波而知名。兩人喺1996年結婚。
歸納

歸納（粵音：gwai1 naap6；英文 Induction），舊亦叫內籀（籀讀就），理論學名。由特殊事例，推見普遍原理嘅方法。例如，由某幾隻金屬導熱，推論到所有金屬都係導熱，咁就叫歸納。因爲係方法，亦叫歸納法。
歸納有好多種，如數學歸納。

定義
睇埋：演繹推理
歸納係指緊由啲個別嘅事例嗰度去推斷出一啲普遍嘅原理，係科學嘅基礎。

歸納問題
呢個世界上真係有黑天鵝存在。
内文：歸納問題
睇埋：貝葉斯推論

歸納同演繹嘅分別
歸納同數學家慣用嘅演繹推理有個好大分別。演繹可以得出一定真確嘅結論，但歸納就冇咁嘅保證。歸納主要係靠收集大量例子嚟加強個論點。
睇吓呢個演繹推理嘅例子：
前提 1：所有人類都會死；
前提 2：蘇格拉底係人；
結論：蘇格拉底會死。
呢個係典型嘅演繹推理：如果兩個前提係啱嘅，個結論一定啱－呢個係有效（valid）嘅演繹推理。數學上面成日都會用呢種方法去證明定理。
相反，歸納推理嘅例子係咁：
前提：我之前見過嘅天鵝全部都係白色；
結論：所有天鵝都係白色。

歸納推理嘅局限
呢個歸納推理就算前提係啱都唔代表結論一定啱。因為個人冇可能見過世界上所有天鵝，而事實上真係有黑天鵝存在，只不過佢未見過咋。要令歸納推理更可信，就要搵更多例子：睇勻全歐洲嘅天鵝會比淨係睇英國嘅天鵝更有說服力。

科學同歸納
科學方法主要用歸納推理，呢點對科學研究好重要。以牛頓研究萬有引力為例：佢見到蘋果跌落地，又見到其他嘢都係跟同一規律，但佢永遠都冇可能去「證明」宇宙所有嘢都有引力－因為可能喺宇宙某個角落會有啲冇引力嘅嘢，只係我哋未發現到。

科學寫作嘅特點
因為咁，科學文獻入面，科學家通常唔會話「證明咗」某個理論，而係會話「實驗結果支持」個理論。佢哋仲會繼續搵新證據，睇吓新發現會唔會推翻舊理論。如果係嘅話，佢哋就會諗新理論，或者改良舊理論，等理論可以更加準確噉描述現實。
如果用  代表成個宇宙嘅現象， 係人類見到嘅現象， 就係人類見唔到嘅現象。因為  永遠都會細過 ，所以  入面可能會有啲「唔跟科學定律但我哋未發現」嘅嘢。
亞氏保加症

亞氏保加症（英文：Asperger syndrome 簡稱：AS），又譯亞斯伯格症，係一種自閉症譜系障礙，患者一般智力正常，甚至高過正常，語言能力發展大致正常，但喺社交溝通同埋人際關係上出現一啲發展障礙。
佢嘅重要特徵係社交同埋非言語交際嘅困難，同時興趣狹窄同重複特定行為，但相較於其他泛自閉症障礙，仍然相對保有語言同認知發展。通常亞氏保加症患者智力正常，有好多人智商偏高，具有某啲方面嘅天賦，極少數人屬於高智商。但患者經常出現肢體笨拙同埋語言表達方式異常等狀況，間唔中會發出怪聲，但並唔會作為診斷依據。症狀一般喺兩歲前出現，會跟住一世，研究並冇所謂有效嘅治療方法，有相當嘅專業研究傾向呢個屬於「人格特質」，只係一種異於常人嘅思考同行為模式，視乎多定少。
美國精神學會（American Psychiatric Association）喺2012年經已取消咗亞氏保加症呢個病名，並將佢歸做自閉症類群障礙（Autism spectrum disorder），又叫高能力自閉症、輕度自閉症或自閉譜系障礙。而2013年更新嘅精神病診斷同統計手冊第5版（DSM-5）度，亦都移除咗佢嘅診斷內容。2021年，《國際疾病分類手冊第十一版》（ICD-11）亦都將亞氏保加症納入自閉症譜系障礙。。依家亞氏保加呢個詞，多數指一個人嘅人格特質。

歷史
1944年，奧地利兒童精神科醫生漢斯·亞氏保加（Hans Asperger）發表咗一篇論文，佢發現一啲兒童有顯著同人相處同溝通嘅困難，都有類似嘅行為特徵。不過呢篇用德文寫嘅論文發佈嗰時正值第二次世界大戰，所以論文喺戰勝國未有人理。去到1981年，蘿娜·溫就喺英國介紹咗亞氏保加症嘅發現。九年之後，亞氏保加症開始畀世人所了解，而呢個病後嚟亦以佢個姓嚟命名。

徵狀
睇埋：學者症候群同習慣
有亞氏保加症嘅人，通常有以下三種徵狀：
社交困難：唔理解其他人嘅諗法或者驚同其他人接觸，所以冇乜朋友，容易自我中心、唔合群、較少同其他人有眼神接觸或身體接觸、甚至有時會做出唔恰當嘅社交行為而俾人排斥或整蠱。
溝通困難：唔識睇人眉頭眼額，或者識睇都唔理。只可以理解字面意思，導致冇乜溝通技巧，因此比較沉默寡言，唔識得用說話去表達自己。可以睇睇語用嘅概念。
固執或興趣狹窄：唔理好定壞，做慣咗嗰樣就唔想轉第樣，因為未做過嘅嘢就唔想做。做新嘢嘅時候有壓力，唔開心，或者發脾氣，尤其係喺新地方，但係慣咗之後會舒服，除非極之掛住舊地方。對有興趣嘅事物會深入研究同搜集資料，但係唔係樣樣都有興趣。結果係難適應新環境，生活死板同有壓力。但係第一樣嘢未做慣，淨係做過幾日或者一個月，早啲轉第樣就好易適應。詳情亦可以睇吓學者症候群相關嘅概念。
鑑於呢種特性冇語言發展慢嘅問題，喺細路時期啲專業檢測都未必發現到，部分個案甚至係到成年後，先至會發現自己有呢啲特質。

研究同調理、保障
最初嘅科學家研究未曾揾到亞氏保加症嘅成因，淨係研究出佢係一樣牽涉腦功能嘅問題，同父母嘅教養方式無關。研究到後邊醫學上未有所謂「根治」亞氏保加症嘅方法，醫學發展到依家雖然研發咗藥物，仲有啲行為療法，去協助降低呢類嘅特質，但係對成年人嚟講，通常發現有亞氏保加特徵時，已經處於社會化過程入邊，對社會事務係有一定嘅協調同適應，唔需要再特登搞其他治理。
喺細路仔嗰陣發現有類似嘅症狀，建議可以透過有系統嘅教育同訓練，例如行為治療、語言治療同物理治療等，加埋適當嘅環境，畀患者有多啲同其他人接觸同溝通嘅機會，都可以幫佢哋減低症狀所帶嚟嘅障礙。
而喺歐洲，有兒童精神科醫生話，騎馬有助改善亞氏保加症嘅障礙，因為噉會令到身體釋放一種降低焦慮感嘅荷爾蒙，叫做催產素。噉嘅話就有助亞氏保加症同埋自閉症兒童學習。
根據返美國疾控中心（CDC）研究，亞、歐、北美洲嘅自閉症譜系障礙平均罹患率高過1%，呢個比率仲會繼續升。喺日本，對於存有發展障礙嘅個體，除咗幾十年嚟提高整體社會認知，重會喺法律上提供一定嘅支援，好似喺2016年開始施行嘅《消除障礙者差別法》就係其中一樣。日本各大學對大學生、機關企業對僱員入邊嘅發展障礙人士，都有構築緊一啲援助體制，以求有系統噉持續支援呢類群體，當做共生社會時代前嘅一個準備工作。

治療方法
功能性磁振造影為溝通不良同鏡像神經元理論提供咗一啲證據
到目前為止，亞氏保加症冇可行嘅治療方法，例如緩解核心癥狀嘅藥物，淨係可以靠行為治療。但係某啲藥物（例如抗抑鬱藥、抗焦慮藥、抗精神病藥同心境穩定劑）可以緩解情緒障礙，中樞神經興奮劑（例如利他能）同擇思達可以減輕佢哋嘅過動行為[未記出處或冇根據]。
趙德昭

趙德昭（951年—979年），字日新，係宋太祖趙匡胤嘅亞仔，太宗趙匡義係佢嘅亞叔，細佬係秦康惠王趙德芳。
976年，做永興軍節度使同侍中，封武功郡王。979年，趙光義喺高梁河之戰（中文：高梁河之戰）打敗後，逼迫佢自殺。佢死咗畀追封魏王、吳王、越王同埋燕王，謚號係懿，史稱燕懿王。
佢嘅九世孫（耳孫）係宋理宗，十世孫（耳孫個仔）係宋度宗，十一世孫（耳孫個孫仔）就係宋末三幼主：瀛國公、宋端宗、宋帝昺。